കോണ്ഗ്രസ് പ്രവര്ത്തകസമിതി യോഗം ഇന്ന് ന്യൂഡല്ഹി: ഇന്ന് കോണ്ഗ്രസ് പ്രവര്ത്തകസമിതി യോഗം ചേരും. എഐസിസി ആസ്ഥാനത്ത് രാവിലെ 10 നാണ് യോഗം ആരംഭിക്കുക. കോണ്ഗ്രസ് സംഘടനാ തെരഞ്ഞെടുപ്പിന്്റെ നടപടിക്രമങ്ങള്ക്ക് ഇന്ന് തുടക്കം കുറിച്ചേക്കും. ബൂത്ത് തലം മുതല് അംഗത്വ വിതരണം നടപ്പാക്കി പൂര്ണതോതിലുള്ള സംഘടനാ തെരഞ്ഞെടുപ്പിലൂടെ കോണ്ഗ്രസിന്്റെ പുതിയ പ്രസിഡന്റിനെ അടുത്ത വര്ഷം കണ്ടെത്താനാണ് ആലോചന. തെരഞ്ഞെടുപ്പ് നടപടികള് 78 മാസം നീളും. അതുവരെ ഇടക്കാല പ്രസിഡന്റായി സോണിയ ഗാന്ധി തുടരും. അനാരോഗ്യം അലട്ടുന്ന സോണിയയുടെ പിന്ഗാമിയെ എത്രയും വേഗം നിയമിക്കണമെന്ന ആവശ്യം ജി 23 നേതാക്കള് ഉന്നയിച്ചിട്ടുണ്ട്. ഗുലാം നബി ആസാദ്, ആനന്ദ് ശര്മ, മുകുള് വാസ്നിക് എന്നിവരാണ് ജി 23 സംഘത്തില്നിന്നുള്ള പ്രവര്ത്തക സമിതിയംഗങ്ങള്. സംഘത്തെ അനുനയിപ്പിക്കാന് മുതിര്ന്ന നേതാക്കളായ കമല്നാഥ്, അംബിക സോണി എന്നിവരെ സോണിയ അടുത്തിടെ നിയോഗിച്ചിരുന്നു. ഗുജറാത്ത്, ബംഗാള് ജനറല് സെക്രട്ടറിമാരുടെ ഒഴിവുകള് ഇതുവരെ നികത്തിയിട്ടില്ല. നിലവിലെ രാഷ്ട്രീയ സാഹചര്യം, വരാനിരിക്കുന്ന നിയമസഭാ തെരഞ്ഞെടുപ്പുകള് എന്നിവയും പ്രവര്ത്തക സമിതി യോഗം ചര്ച്ച ചെയ്യും. എഐസിസി പുനഃസംഘടന സംബന്ധിച്ചുള്ള ചര്ച്ചകളും ആരംഭിച്ചേക്കും.